Рэнан Брэсан

{{Футбаліст
| імя                 = Рэнан Брэсан
| поўнае імя          = Рэнан Бардыні Брэсан
| мянушка             = 
| выява               = 
| дата нараджэння     = 
| месца нараджэння    = 
| грамадзянства       =  
| рост                = 
| вага                = 
| пазіцыя             = паўабаронца
| цяперашні клуб      = 
| нумар               = 
| клубы               = 
| нацыянальная зборная = 
| медалі                      =
 
{ style="background: transparent"

}
| абнаўленне дадзеных аб клубе = 9 кастрычніка 2023
| абнаўленне дадзеных аб зборнай = 12 верасня 2018
}}

**Рэнан Брэсан** (; нар. ) — бразільскі і беларускі футбаліст, атакуючы паўабаронца. Ігрок нацыянальнай зборнай Беларусі (2012—2018).

## Клубная кар’ера 
Пачаў шлях у прафесійны футбол у сваім родным горадзе ў 2005 годзе, калі ўтварылася мясцовая каманда «Атлетыка Сідадэ». У 2007 годзе падпісаў кантракт з «Гомелем». За 2 гады гульні забіў 7 галоў. Футбаліст гуляў на пазіцыі атакуючага цэнтральнага паўабаронцы. Разам з гамяльчанамі бразілец выйграў срэбра нацыянальнага чэмпіянату.

У студзені 2010 года падпісаў кантракт з БАТЭ. У складзе БАТЭ выйграў мноства кубкаў і трафеяў, прызнаваўся 2 разы найлепшым іграком чэмпіянату Беларусі. Удзельнік Лігі Еўропы 2010/11, Лігі чэмпіёнаў 2011/12 і Лігі чэмпіёнаў 2012/13.

У лістападзе 2012 года стала вядома пра пераход Брэсана ў «Аланію» з Уладзікаўказа. У «Аланіі» не здолеў стаць іграком асновы. У кастрычніку 2013 года пакінуў «Аланію» з-за фінансавых праблем у клубе.

Пасля таго, як Брэсан стаў свабодным агентам, інтарэс да яго мела шмат клубаў з розных краін Еўропы і Азіі, а таксама Бразіліі. У выніку ў студзені 2014 года падпісаў двухгадовы кантракт з дзейным чэмпіёнам Казахстана, клубам «Актабэ». Але, праз месяц з-за канфлікту паміж кіраўніцтвам клуба і трэнерскага штаба пакінуў «Актабэ» і хутка стаў іграком іншага казахстанскага клуба — «Астаны». У сакавіку 2014 быў афіцыйна прадстаўлены як ігрок сталічнага клуба. Але ў выніку так і не здолеў зайграць у складзе «Астаны», рэдка праходзячы ў асноўны склад клуба. У ліпені 2014 года кантракт з «Астаной» быў разарваны.

2 жніўня 2014 года падпісаў кантракт з партугальскім клубам «Рыу Аві». У складе «Рыу Аві» хутка замацаваўся ў асноўным складзе. Пазней цікавасць да паўабаронцы стаў праяўляць шэраг клубаў Бразіліі і Турцыі. У чэрвені 2016 года перайшоў у кіпрскі АПОЭЛ. Аднак, у кіпрскім клубе не здолеў замацавацца ў складзе. У студзені 2017 года, разарваўшы пагадненне з АПОЭЛам, стаў іграком партугальскага «Шавіша». У маі 2019 года, пасля таго як «Шавіш» страціў месца ў Прымейра-лізе, пакінуў каманду.

У верасні 2019 года падпісаў кантракт з клубам «Куяба» з бразільскай Серыі B. Згуляўшы за каманду ў трох матчах, пакінуў яе па заканчэнні кантракта ў снежні 2019 года. У лютым 2020 года далучыўся да іншага клуба другога бразільскага дывізіёна — «Параны», дзе стаў адным з вядучых ігракоў. У кастрычніку 2020 года падоўжыў кантракт з «Паранай» да канца 2021 года. У лютым 2021 года, пасля таго як «Парана» страціла месца ў Серыі B, перайшоў у «Жувентуды», дзе часцей заставаўся на лаўцы запасных, правёў толькі чатыры матчы ў Лізе Гаушу.

У чэрвені 2021 года падпісаў кантракт з клубам КРБ, а ў снежні 2021 года перайшоў у «Крысіуму». У ліпені 2022 года быў аддадзены ў арэнду ў «Віла-Нову». З-за траўмы не згуляў ніводнага матча за каманду і ў лістападзе 2022 года пакінуў «Віла-Нову».

У пачатку 2023 года быў у складзе «Крысіумы» ў матчах чэмпіянату штата Санта-Катарына, аднак заставаўся на лаўцы запасных і не выхадзіў на поле. У лютым 2023 года разарваў кантракт з клубам і неўзабаве стаў іграком «Эрсіліу Лус» з Серыі D. У ліпені 2023 года перабраўся ў АБС з Серыі B, аднак ужо ў верасні 2023 года перастаў з’яўляцца на полі і хутка пакінуў каманду.

У лістападзе 2023 года далучыўся да футзальнай каманды «Барсемлона» з роднага горада Тубаран.

## Міжнародная кар’ера 
У снежні 2010 года атрымаў беларускае грамадзянства. У лютым 2012 года дэбютаваў у складзе 
нацыянальнай зборнай Беларусі па футболе ў таварыскім матчы са зборнай Малдовы. Улетку 2012 гуляў за алімпійскую зборную Беларусі на Алімпійскіх гульнях, дзе забіў мяч у браму Бразіліі.

## Узнагароды 
*  Уладальнік Суперкубка Беларусі (2): 2010, 2011
*  Уладальнік Кубка Беларусі: 2010
*   Чэмпіён Беларусі (3): 2010, 2011, 2012
*   Срэбраны прызёр чэмпіянату Беларусі: 2007
*  Найлепшы футбаліст Беларусі: 2012
*  Найлепшы ігрок чэмпіянату Беларусі (3): 2010, 2011, 2012
*  Найлепшы бамбардзір чэмпіянату Беларусі (2): 2010, 2011
*  Найлепшы паўабаронца чэмпіянату Беларусі (2): 2010, 2011
*  У спісе 22 найлепшых ігракоў чэмпіянату Беларусі (4): 2009, 2010, 2011, 2012

## Крыніцы 
Катэгорыя:Футбалісты Бразіліі
Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Атлетыку Тубаран
Катэгорыя:Ігракі ФК Гомель
Катэгорыя:Ігракі ФК БАТЭ
Катэгорыя:Ігракі ФК Аланія Уладзікаўказ
Катэгорыя:Ігракі ФК Астана
Катэгорыя:Ігракі ФК Рыу Аві
Катэгорыя:Ігракі ФК АПОЭЛ
Катэгорыя:Ігракі ФК Шавіш
Катэгорыя:Ігракі ФК Куяба
Катэгорыя:Ігракі ФК Парана
Катэгорыя:Ігракі ФК Жувентуды
Катэгорыя:Ігракі ФК КРБ
Катэгорыя:Ігракі ФК Крысіума
Катэгорыя:Ігракі ФК Віла-Нова Гаянія
Катэгорыя:Ігракі ФК Эрсіліу Лус
Катэгорыя:Ігракі ФК АБС Натал
Катэгорыя:Ігракі ў міні-футбол
Катэгорыя:Імігравалі ў Беларусь з Бразіліі
Катэгорыя:Футбалісты на летніх Алімпійскіх гульнях 2012 года